Във връзка с постъпило уведомление с вх. № ОВОС-247/30.01.2023г. за инвестиционно предложение (ИП): „Изграждане на ферма за отглеждане на 250 броя говеда” с месодайно направление в I - Стопански двор в кв. № 69 по Кадастрален и Регулационен план на село Зелениково, община Брезово, област Пловдивс възложител „ТЕРЗИЕВ И СИН” ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000443 „Река Омуровска“.

Копие на писмото е изпратено до Община Брезово и Кметство Зелениково

Отговорено от РИОСВ-Пловдив на 07.03.2023г.